Hysbysiad ADY
14
1
Mae’r erthygl hon yn gymwys i blentyn a oedd ag anghenion addysgol arbennig a nodwyd ar 1 Ionawr 2022.
2
Yn ddarostyngedig i baragraff (5), caiff yr awdurdod lleol priodol roi hysbysiad ADY i blentyn a rhiant y plentyn hwnnw ar unrhyw adeg.
3
Caiff plentyn sydd wedi peidio â bod yn ddisgybl cofrestredig mewn ysgol a gynhelir yng Nghymru ac nad yw’r gyfraith newydd yn gymwys iddo, neu riant y plentyn hwnnw, ofyn i’r awdurdod lleol priodol roi hysbysiad ADY, a rhaid i’r awdurdod lleol priodol roi hysbysiad ADY o fewn 10 niwrnod gwaith i’r cais.
4
Effaith yr hysbysiad ADY yw—
a
bod y gyfraith newydd yn gymwys mewn perthynas â’r plentyn ar ddyddiad yr hysbysiad; a
b
bod yr hen gyfraith yn peidio â bod yn gymwys mewn perthynas â’r plentyn ar ddyddiad yr hysbysiad.
5
Ni chaiff yr awdurdod lleol priodol ond rhoi hysbysiad ADY o dan amgylchiadau eithriadol, oni bai bod yr hysbysiad ADY yn cael ei roi o ganlyniad i gais a wneir o dan baragraff (3).
6
Yn yr erthygl hon ystyr “awdurdod lleol priodol” yw—
a
yr awdurdod lleol yng Nghymru sy’n gyfrifol am y plentyn,
b
pan na fo awdurdod lleol yng Nghymru yn gyfrifol am y plentyn, awdurdod lleol yng Nghymru y mae’r ysgol a gynhelir y mae’r plentyn yn ddisgybl cofrestredig ynddi yn ei ardal.